Cfashion2017/8 - Cfashion
15. marts 2017 by Camilla
Jeans – Levi’s, Sko – Converse, Hættetrøje – H&M, Jakke – Munthe
I weekenden pakkede vi Prinsessen i barnevognen, tog hinanden under armen, min nye second-hand jakke, og gik en laaaang tur. Det var første gange siden efteråret, at hele familien var på en gåtur. En lille tur på 10 minutter gælder ikke rigtig. Der er gang i byggerierne i Fredensborg, så vi skulle følgelig se de huse der er poppet op i løbet af vinteren. Vi er lidt husnørdet, og går op i kvadratmeter, udsigter og ikke mindst kvadratmeterpriser. Noget af det vi godt kan lide ved Fredensborg er, at lokalplanerne ikke er så strikse. Derfor er der mange forskellige huse i byen, de nye områder huser både etplans og toplans huse.
Personligt syntes jeg bedst om områder, hvor alle huse er forskellige. Da jeg lærte min mand at kende, boede han sammen med sine forældre og hans søster i et hus i Allerød. Jeg havde gået i gymnasiet med en, der boede på samme vej, og pussigt nok kende jeg husets indretning, inden jeg havde været der. For i det kvarter var stort set alle huse ens, i hvert fald fra udgangspunktet (grundhuset). I dag er der flere huse på den vej, der både har et ekstra værelse, havestue eller en mindre tilbygning. Det klæder virkelig et boligkvarter, alle familier er jo ikke ens, så det skal deres huse jo heller ikke være.
Jeg havde fundet min gamle hættetrøje frem, og min nye jakke – eller det er dens første forår hos mig. Jakken er et af mine second-hand indkøb, og det er virkelig et af de gode! I skal i hvert fald ikke gå udenom Stonemuse tictail, for hendes ting og priser er ret skarpe 🙂
Handler I second-hand? Og kan I finde på at købe af andre bloggere??
Camilla Cecilie cfashion Dansk Design Ootd
← Udklædning til hverdag og fest
Hunkemöller – ting der gerne måtte flytte ind →